Diari Oficial de la Generalitat Valenciana


Sumari del DOGV 6117, del 06-10-2009 (2009/10798)

Judici verbal 229/2009. Notificació de la sentència 145/09 a Luigi Lavarone i un altre.
---------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10331


Data del document
:   07-07-2009

Organisme emissor
:   Jutjat de Primera Instància Número 4 de València

Tipus de document
:   Edicte

Judici verbal 229/2009. Notificació de la sentència 145/09 a Luigi Lavarone i un altre. [2009/10856]  
Assumpte civil 000229/2009   
María Teresa Esteve Ramos, secretària del Jutjat de Primera Instància número 4 de València, faig saber:  
Que en este Jutjat se segueix el procediment de judici verbal (desnonament per falta de pagament) 000229/2009, a instàncies de Josefa-Inés Cigalat Olivert, contra Vincenzo Paterno i Luigi Lavarone.   
En el judici a què es fa referència s'ha dictat la resolució que té l'encapçalament i dispositiva, literalment, com es diu:   
«Sentència número 145/2009   
València, 7 de juliol de 2009   
 Mónica Cremades Romero, jutgessa substituta del Jutjat de Primera Instància número 4 de València, he vist estes actuacions de judici verbal, registrades amb el número 229/2009, en virtut de la demanda interposada per Josefa-Inés Cigalat Olivert, representada pel procurador Javier Frexes Castrillo, i assistida pel lletrat Javier Puchades de Solís, contra Vicenzo Paterno, representat per la procuradora Nuria Benrenguer Orts i assistit per la lletrada Almudena Mora Belenguer i Luigi Lavarone, este últim rebel en estes actuacions; l'objecte del plet és el desnonament per falta de pagament de la renda i la reclamació d'una quantitat.  
Dispositiva  
Estime la demanda interposada per Josefa-Inés Cigalat Olivert, contra Vincenzo Paterno i Luigi Lavarone, i declare resolt el contracte d'arrendament que sobre el local siti a l'avinguda de les Corts Valencianes, número 58, local 10, de València, va ser subscrit por ambdues parts l'11 de gener de 2008, per falta de pagament de la renda pactada i, en conseqüència, i declare el desnonament de Vincenzo Paterno i Luigi Lavarone del local esmentat, advertint-los que si no el desallotgen dins del termini legal en seran llançats a càrrec seu.   
Igualment, estime la demanda i condemne Vincenzo Paterno i Luigi Lavarone a pagar 16.571,59 euros, en concepte de rendes impagades fins a la data i despeses de comunitat del quart trimestre de 2008, així com les rendes que es continuen produint fins al desallotjament efectiu del local.  
Les costes seran satisfetes per la part demandada.  
Incloeu esta resolució en el llibre de sentències deixant-ne una testimoniança en les actuacions i notifiqueu-la a les parts, fent-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'este Jutjat, en el termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme».  
Publicació. La sentència anterior ha sigut donada, firmada i publicada per la jutgessa que la subscriu, mentre celebrava audiència pública el dia de la seua data. En done fe.  
I perquè valga de notificació en la forma oportuna, amb l'advertiment dels recursos indicats en la resolució esmentada a la part demandada, que està en parador ignorat, Luigi Lavarone, conforme al que disposa l'article 164 de la Llei d'Enjudiciament Civil, s'expedeix este edicte.  
València, 7 de juliol de 2009.- La secretària judicial: María Teresa Esteve Ramos.